LED વીજ બલ્બને કારણે વીજબીલમાં 60 ટકા સુધીની બચત થાય છે. વીજળીના આવા ગોળા બજારમાં સામાન્ય રીતે રૂ.૩૦૦ થી 350ની કિંમતે વેચાણ છે. ગુજરાત સરકાર વીજ વપરાશકર્તાઓના બીલમાં રાહત થાય તે માટે આ બલ્બ માત્ર રૂ.80થી રૂ.85ની કિમંતે આપશે. તેમ જણાવતા ઊર્જા મંત્રી સૌરભ પટેલે જાહેર કર્યુ હતું કે, ''એક પરિવારને વધુમાં વધુ 10 બલ્બ એમ એક કરોડ જેટલા બલ્બ આપવાનુ સરકારનું આયોજન છે. તેના માટે વીજ વપરાશકર્તાએ એક પણ પૈસાનું ડાઉન પેમેન્ટ નહી ભરે તો પણ દરમહિને વીજબિલમાં રૂ.10ની રકમ કાપી લઈને સમાન હપ્તાની વ્યવસ્થા પણ કરવામાં આવી છે. 26મી મેંના રોજ મુખ્યમંત્રી આનંદીબહેન પટેલ વડોદરામાં આ યોજનાનું લોન્ચિંગ કરશે. વડોદરાની સાથે જ રાજ્યના આઠ સ્થળેથી LED બલ્બ વિતરણની કામગીરી શરૂ કરવામાં આવશે''